Նախ, հարկ է նշել, որ 98 միավոր Տ-55 տանկերը կազմում են համարյա 10 տանկային վաշտ կամ 3 տանկային գումարտակ: Դա գրեթե ամբողջ տանկային գունդ է, որի ճակատագիրը, ըստ Խրամչիխինի, անհայտ է: Սակայն, հաշվի առնելով կովկասյան թուրքերի, այսինքն` ադրբեջանցի կոչեցյալների նենգությունը, չի բացառվում, որ այդ տանկերը ձևականորեն են դուրս գրվել, իսկ իրականում թաքցվել են համապատասխան պահեստարաններում կամ էլ գտնվում են մարտական զորամասերի սպառազինության մեջ, այնինչ, պաշտոնական տեղեկատվություններում ցույց չեն տրվում: Հավանաբար, ինքը Խրամչիխինն էլ վստահ չէ այդ, այսպես ասած, դուրս գրումից, քանզի սույն հոդվածում բերված համապատասխան սխեմայում, այնուամենայնիվ, նշել է նաև այդ 98 միավոր Տ-55 տանկերը: Նաև հաջորդ նախադասությունում առաջ է քաշել այդ տանկերի` իսրայելական մասնագետների օգնությամբ` ծանր ՀՄՄ-ների վերածված լինելու հնարավորությունը: